**ВЪПРОСИ И ОТГОВОРИ ПО ПРОЦЕДУРА**

**за подбор на проекти**

**по процедура BG14MFOP001-4.056,**

**мярка 03 „Диверсификация на рибарската територия в дейности като туризъм, култура и услуги““ от Стратегията за Водено от общностите местно развитие на МИРГ „Самоков“ по Програмата морско дело и рибарство 2014-2020 г.,**

**одобрени с Докладна записка 93-4886/18.09.2020 г.**

**от Ръководителя на Управляващия орган на ПМДР 2014-2020 г.**

**Зададен въпрос:**

**From:** borisov.lyubo@gmail.com

**Sent:** 14.09.2020 г.

**To:** pmdr <pmdr@mzh.government.bg>

**Subject:** Пояснителен въпрос

Здравейте,

Във връзка с обявяване на процедура BG14MFOP001-4.056 Мярка 03 „Диверсификация на рибарската територия в дейности като туризъм, култура и услуги“ от СВОМР на МИРГ „Самоков“ за прием на проектни предложения, моля да дадете разяснения относно разходи, включени в точка 14.1.3.4. Транспортни средства, отговарящи на нуждите на фирмата, свързани с транспортиране на стоки, зареждане на складове и други, а именно: Допустим разход ли е транспортно средство за трансфер на пътници от и до туристически обект (къща за гости).

С уважение,

Любомир Борисов

**Отговор:**

Съгласно т. 14.1.3.4. в т. 14. „Категории разходи, допустими за финансиране“, подт. 14.1. „Допустими разходи“ от Условията на кандидатстване по процедурата, са допустими транспортни средства, отговарящи на нуждите на фирмата, свързани с транспортиране на стоки, зареждане на складове и други.

За транспортни средства трябва да бъде предоставена подробна обосновка (планирани брой дни заетост и часове) към Формуляра за кандидатстване, с която да се докаже необходимостта от конкретните избрани транспортни средства.

Необходимо е да се докаже заетост минимум 60% от работните дни годишно за дейността, за която се кандидатства.

Допустимо за подпомагане е само един брой транспортно средство за обслужване на фирмата/обекта.

Финансират се лекотоварни транспортни средства при спазване на принципите на добро финансово управление на средствата от ЕС – икономичност, ефикасност и ефективност.

Не се финансират транспортни средства тип пикап/джип.

В тази връзка транспортно средство за трансфер на пътници от и до туристически обект (къща за гости) е допустим разход в случай, че изпълнява горните условия.

УО на ПМДР